alexandrainst/scandi-wiki huggingface dataset:
Anthony Annan

Anthony Annan () er ein ghanesisk fotballspelar som hausten 2011 spela for Vitesse i nederlandsk Eredivisie på lån frå Schalke 04 i tysk Bundesliga, og for det ghanesiske landslaget. Annan vart seriemeister i Noreg med Stabæk i 2008, der han var på lån frå Start. Han spelte ikkje heile sesongen for Stabæk, då han vart kjøpt av Rosenborg for 10 millionar kroner 31. august 2008. I januar 2011 vart han kjøpt av tyske Schalke for om lag 2,5 millionar euro. Han vart seriemeister med Rosenborg i 2009. Han debuterte for Ghana sitt A-landslag 27. mars 2007 i ein kamp mot Brasil.

Ghanesiske fotballspelarar
Start-spelarar
Stabæk-spelarar
Rosenborg-spelarar
Schalke-spelarar
Vitesse-spelarar
Pål Torsson Harildstad

Pål Torsson Harildstad () var ein norsk lærar, sersjant, gardbrukar og eidsvollsmann.

Harildstad var fødd i Heidal i Oppland. I ungdomen var han omgangsskulelærar i fire år. Sidan vart han underoffiser og deltok i 1788 i felttoget mot Sverige. Frå 1794 var han gardbrukar på garden Åmot i Kvam i Oppland. Her vart han ein føregangsmann i hagebruk.

1807-15 var Harildstad kommandersersjant i kvamske regiment, deltok i slaget ved Toverud i 1808. Utnemnd til dannebrogsmann for innsatsen. I 1814 var Harildstad utsending frå oplandske regiment til riksforsamlinga på Eidsvoll. Han slutta seg der til sjølvstendepartiet.

Harildstad døydde på garden sin i Kvam i 1843.

Kjelder
Tallak Lindstøl: Stortinget og Statsraadet 1814-1914. Kristiania, 1914

Bakgrunnsstoff 

Eidsvollmenn
Norske offiserar
Norske hagebrukarar
Folk frå Sel
Norske gardbrukarar frå 1700-talet
Norske gardbrukarar frå 1800-talet
Michel Vorm

Michel Vorm () er ein nederlandsk fotballspelar. Han har spela som keeper for Swansea og har òg landskampar for Nederland. Han debuterte for A-landslaget 19. november 2008 i ein 3-1-siger over Sverige.

Nederlandske fotballspelarar
Utrecht-spelarar
Swansea-spelarar
Den Bosch-spelarar
Spelarar i Fotball-VM 2010
Spelarar i Fotball-EM 2012
Spelarar i Fotball-VM 2014
Sivert Pålsson Bratberg

Sivert Pålsson Bratberg () var ein norsk lærar, gardbrukar og eidsvollsmann frå Solberg sokn i Beitstad i Nord-Trøndelag.

Bratberg var i yngre år omgangsskulelærar i Solberg. Sidan var han gardbrukar på garden Velde i heimbygda. I 1814 var han utsending frå Nordre Trondhjems amt til riksforsamlinga på Eidsvoll.

Det er noko uklårt kva for eit parti han stemde med, Eidsvoll 1814 oppgjer at det er ukjend og Store norske leksikon skriv at han moglegvis tilhøyrde Sjølvstendepartiet.

Han døydde på garden sin sommaren 1816, etter å ha vorte sparka av ein hest.

I 1914 blei det reist eit minnesmerke over Bratberg og eidsvollmannen Daniel Larsson Skjevik på Solberg gamle kyrkjegard på Beitstad i Steinkjer.

Referansar

Eidsvollmenn
Norske gardbrukarar
Folk frå Steinkjer
Ole Rasmussen Apeness

Ole Rasmussen Apeness () var ein norsk soldat, lensmann, gardbrukar og eidsvollsmann.

Apeness var frå Borre i Vestfold. Han vart soldat i 1783, og deltok i felttoget mot Sverige i 1788. Sidan var han underoffiser i fem år. År 1794 vart han lensmann i Borre, eit ombod han hadde i 30 år. Han kjøpte då, 1824, ein gard i Sem, og budde der resten av livet. 1808-45 var han med i forlikskommisjonen. Apeness var haugianar og ein leiarskikkelse i heimbygda si.

I 1814 var Apeness utsending frå Jarlsberg grevskap til riksforsamlinga på Eidsvoll. Han røysta med unionspartiet.

Kjelder 
Tallak Lindstøl: Stortinget og Statsraadet 1814-1914. Kristiania, 1914

Bakgrunnsstoff 

 Kjell Jakobsen: «Apeness-slekten, gården og dens omgivelser» , Borreminne, årsskrift for Borre Historielag, 1993

Eidsvollmenn
Norske gardbrukarar
Folk frå Horten
Gregory van der Wiel

Gregory van der Wiel () er ein nederlandsk fotballspelar. Han har spela i forsvar for Ajax og har òg landskampar for Nederland. Han vart kåra til årets unge spelar i Nederland i 2010. Han debuterte for Nederland sitt A-landslag 11. februar 2009 som innbytar i ein kamp mot Tunisia.

Nederlandske fotballspelarar
Ajax-spelarar
Spelarar i Fotball-VM 2010
Spelarar i Fotball-EM 2012
Omund Bjørnsson Birkeland

Omund Bjørnsson Birkeland () var ein norsk gardbrukar og eidsvollsmann frå Nord-Audnedal i Vest-Agder.

Birkeland var fødd i Konsmo sokn i Nord-Audnedal. Han var underjeger ved vesterlenske infanteriregiment i tida før 1814. 1814 vart han vald til utsending frå regimentet til riksforsamlinga på Eidsvoll. Der var han lite aktiv i forhandlingane, men det er kjent at han røysta med unionspartiet.

Nokre år etter 1814 tok Birkeland over farsgarden i Konsmo, og budde der sidan. Han vart ofte nytta i kommunale ombod.

Kjelder
Tallak Lindstøl: Stortinget og Statsraadet 1814-1914. Kristiania, 1914, digital utgåve side 98

Eidsvollmenn
Norske gardbrukarar
Folk frå Audnedal
Demy de Zeeuw

Demy de Zeeuw () er ein nederlandsk fotballspelar. Han ha spela for Spartak Moskva i den russiske fotballigaen og det nederlandske landslaget. Han vart seriemeister i Nederland med AZ i 2009. Han var med i troppen då Nederland vann U21-EM i 2006. De Zeeuw debuterte for Nederland sitt A-landslag 28. mars 2007 i ein EM-kvalifiseringskamp mot Slovenia.

Nederlandske fotballspelarar
Go Ahead Eagles-spelarar
AZ-spelarar
Ajax-spelarar
Spartak Moskva-spelarar
Henrik Carstensen

Henrik Carstensen () var ein norsk skipper, kjøpmann, trelasthandlar, skipsreiar og eidsvollsmann frå Aust-Agder.

Carstensen var fødd på Risøya i Søndeled, far hans var skipper og gardbrukar. Sjølv reiste han til sjøs i yngre år, vart skipper i 1775. Frå 1780 var han skipper på eiga skute. I 1788 tok han til med handel i Risør, dreiv både trelasthandel og eit skipsbyggeri. År 1799 kjøpte han Egelands jarnverk med alt sitt eige. Kring den tid kjøpte han mange skogseigedomar, dreiv både sagbruk og mylner, tobakksspinneri og brenneri. I krigstida frå 1807 utrusta han fleire skip som tok del i kaperkrigen.

I 1814 var Carstensen utsending frå Risør til riksforsamlinga på Eidsvoll. Han mangla politiske kvalifikasjonar, til å byrje med fylgde han unionspartiet, for så å gå over til sjølvstendepartiet.

Carstensen døydde ugift i Søndeled i 1853, let etter seg ein stor formue.

Kjelder 

 Tallak Lindstøl: Stortinget og Statsraadet 1814-1914. Kristiania, 1914
 

Eidsvollmenn
Norske kjøpmenn
Norske trelasthandlarar
Norske skipsreiarar
Folk frå Risør
Daniel Agger

Daniel Munthe Agger () er ein dansk fotballspelar som har spela for Liverpool i engelsk Premier League, og for det danske landslaget. Agger vart seriemeister i Danmark med Brøndby i 2005. Han vart kåra til årets danske spelar i 2007. Han debuterte for Danmark sitt A-landslag 2. juni 2005 i ein vennskapskamp mot Finland.

Danske fotballspelarar
Brøndby-spelarar
Liverpool-spelarar
Spelarar i Fotball-VM 2010
Spelarar i Fotball-EM 2012
Folk frå Hvidovre
Thomas Enevoldsen

Thomas Enevoldsen () er ein dansk fotballspelar som har spela for Groningen i nederlandsk Eredivisie, og for det danske landslaget. Enevoldsen vart seriemeister i Danmark med AaB i 2008. Han debuterte for Danmark sitt A-landslag i den siste VM-kvalifiseringskampen til fotball-VM i 2010, 14. oktober 2009 heime mot Ungarn.

Danske fotballspelarar
AaB-spelarar
Groningen-spelarar
Folk frå Aalborg
Dennis Rommedahl

Dennis Rommedahl () er ein dansk fotballspelar, som i 2011/12-sesongen spela for Brøndby i den danske fotballserien, og for det danske landslaget. Han har fire nederlandske seriemeisterskap med PSV Eindhoven (1997, 2000, 2001 og 2003) og eitt gresk seriemeisterskap med Olympiakos (2011).

Rommedahl debuterte for Danmark sitt A-landslag i august 2000.

Danske fotballspelarar
Lyngby-spelarar
PSV-spelarar
Waalwijk-spelarar
Charlton-spelarar
Ajax-spelarar
NEC-spelarar
Olympiakos-spelarar
Brøndby-spelarar
Spelarar i Fotball-VM 2002
Spelarar i Fotball-EM 2004
Spelarar i Fotball-VM 2010
Spelarar i Fotball-EM 2012
Folk frå København
Yasuyuki Konno

Yasuyuki Konno () er ein japansk fotballspelar som har spela for FC Tokyo i J-ligaen i Japan, og for det japanske landslaget. Konno var med på Japan sitt lag under sommar-OL i 2004. Han debuterte for Japan sitt A-landslag 3. august 2005 mot Kina.

Bakgrunnsstoff

Japanske fotballspelarar
Spelarar i Fotball-VM 2010
Spelarar i Fotball-VM 2014
Daisuke Matsui

Daisuke Matsui () er ein japansk fotballspelar som har spelt for Lechia Gdańsk i den polske fotballigaen, og for det japanske landslaget. Matsui har spelt for ymse lag i Frankrike sidan 2004. Han spelte for Japan under sommar-OL i 2004 og debuterte for Japan sitt A-landslag 22. juni 2003 i ein kamp mot Colombia.

Bakgrunnsstoff

Japanske fotballspelarar
Le Mans-spelarar
Saint-Étienne-spelarar
Grenoble-spelarar
Tom Tomsk-spelarar
Dijon-spelarar
Keiji Tamada

Keiji Tamada () er ein japansk fotballspelar som har spela for Nagoya Grampus i den japanske J-ligaen, og for det japanske landslaget. Han debuterte for Japan sitt A-landslag 31. mars 2004 i ein VM-kvalifiseringskamp mot Singapore. Same året skåra han tre mål for Japan då dei vann Asiameisterskapen.

Bakgrunnsstoff

Japanske fotballspelarar
Benoît Assou-Ekotto

Benoît Assou-Ekotto () er ein kamerunsk-fransk fotballspelar som har spela i forsvar for Tottenham Hotspur i engelsk Premier League, og for det kamerunske landslaget. Assou-Ekotto er fødd og oppvaksen i Frankrike med kamerunsk far. Han gjekk frå Lens i Frankrike til Tottenham i 2006 for ein ukjend overgangssum, som media spekulerte i låg på 3,5 millionar britiske pund. Frå 2006 av sa han fleire gonger nei til å spela for Kamerun sitt landslag fordi han håpte å få spela for Frankrike. I 2009 gav han tilsynelatande opp å få spela for Frankrike sitt landslag, og sa ja til Kamerun. Han debuterte for Kamerun 11. februar 2009 i ein vennskapskamp mot Guinea. Han gjekk glipp av Afrikameisterskapen i 2010, men vart med i troppen til fotball-VM i 2010.

	
Franske fotballspelarar
Kamerunske fotballspelarar
Lens-spelarar
Tottenham-spelarar
Spelarar i Fotball-VM 2014
Samuel Eto'o

Samuel Eto'o () er ein kamerunsk fotballspelar som hausten 2011 spela i angrep for Anzji Makhatsjkala i den russiske fotballigaen, og for det kamerunske landslaget.

Eto'o spelte i fem sesongar, frå 2004 til 2009 for Barcelona i spansk Primera Division. Han vann tre seriemeisterskap med Barcelona, i 2005, 2006 og 2009, og den europeiske Meisterligaen to gonger, i 2006 og 2009. I 2006 vart han toppskårar i Primera Division. Same året vart han kåra til beste spiss i Meisterligaen. I 2009/10-sesongen, den første sesongen hans i Inter, var han med på å vinna både Serie A og Meisterligaen. Han vart kåra til årets afrikanske fotballspelar tre år på rad, i 2003, 2004 og 2005, og var med på å vinna Afrikameisterskapen med Kamerun i 2000 og 2002. Han er den mestskårande spelaren gjennom tidene for den spanske klubben Mallorca, og for Kamerun sitt landslag.

Kamerunske fotballspelarar
Real Madrid-spelarar
Espanyol-spelarar
Mallorca-spelarar
Barcelona-spelarar
Inter-spelarar
Anzji Makhatsjkala-spelarar
Spelarar i Fotball-VM 1998
Spelarar i Fotball-VM 2002
Spelarar i Fotball-VM 2010
Spelarar i Fotball-VM 2014
Achille Emaná

Achille Emana () er ein kamerunsk fotballspelar som har spela på midtbanen for Al-Hilal i den saudiarabiske fotballigaen, og for det kamerunske landslaget.

Bakgrunnsstoff

Kamerunske fotballspelarar
Toulouse-spelarar
Real Betis-spelarar
Fanafjellsvegen

Fanafjellsvegen er ein veg i Fana bydel i Bergen som går frå Fanavegen og Titlestadvegen og søraustover over Fanafjellet til kommunegrensa mot Os kommune. Vegen er 6,1 km lang og er ein del av Fv163. 

Vegen har ei trafikkmengd på 2200-2400 bilar i døgeret, bortsett frå stykket mellom Hamrevegen og Fanavegen, der trafikkmengda er 5000 bilar i døgnet. 

Namnet på vegen vart vedteke i 1961. 

Oppe på det høgste punktet av vegen over Fanafjellet, der det er ein stor parkeringsplass, ligg avdelinga til Hordamuseet med ni seterhus frå ulike stader i Hordaland spreidd utover i terrenget. Tidlegare låg òg serveringstaden Fanaseter her med si vesle dyrepark og nokre hestestallar, som i si tid var ein populær utfartsstad for familiar med born. Ved Nordvik i Bergen, nær grensa til Os kommune, ligg den vesle Nordvik skole.

Knutepunkt 
  Fanavegen og Fv169 Titlestadvegen
 
  Fanaflaten
  Fv167 Hamrevegen
 
 Sideveg mot aust (130 m)
 Sideveg mot sørvest (150 m)
 Sideveg mot nordaust (120 m)
 Sideveg mot aust (130 m)
 Sideveg mot sør (300 m) Fanaseter
  Høgaste punktet på vegen - 232 moh
 Sideveg mot aust (340 m)
 Sideveg mot nordaust (100 m)
 
 Avkjørsel Nordvikvegen
 Sideveg mot søraust (180 m)
 Sideveg mot nord (90 m)
 Sideveg mot sørvest (90 m)
 
 Sideveg mot aust (390 m) - Nordvik skole
 
 Avkjørsel Sagstadvegen
 Avkjørsel Sagstadvika
 Sideveg mot sørvest (90 m)
 Endepunkt Fv163 Sperrevikvegen i Os kommune.

Kjelder

Nasjonal vegdatabank 

Vegar i Fana
Federico Marchetti

Federico Marchetti () er ein italiensk fotballspelar. Han har spela som keeper for SS Lazio i Serie A. Han har òg landskampar for Italia. Han debuterte for A-landslaget i mai 2009 i ein vennskapskamp mot Nord-Irland. Han var med i troppen til fotball-VM i 2010 som reservekeeper for Gianluigi Buffon.

Italienske fotballspelarar
Torino-spelarar
Crotone-spelarar
Treviso-spelarar
AlbinoLeffe-spelarar
Cagliari-spelarar
Lazio-spelarar
Fanafjellet

Fanafjellet er eit uoffisielt namn på det skogkledde fjellområdet som ligg sør for Fana i Bergen kommune i Hordaland. Det består av toppane Lyseskarfjellet (313 moh.), Høgeåsen (309 moh.), Ramberget (300 moh.) og Fanasåta (284 moh). Fanaseter ligg mellom Ramberget og Fanasåta. 

Fanafjellsvegen går over fjellet frå Fana til Nordvik, om lag 233 moh. på det høgaste. 

Fjell i Bergen
Geografi i Fana
Ramberget

Ramberget er ein 87 meter høg ås på øya Hisingen i Göteborg i Sverige.

Kjelder
Denne artikkelen bygger på «Ramberget» frå ,  den 18. juni 2012.  
 

Fjell i Sverige
Ole Edvard Buck

Ole Edvard Buck () var ein norsk embetsmann og stortingsmann.

Buck var fødd i Trondheim. Faren vart seinare kjøpmann i Molde, og sonen voks opp der. I 1820 vart han student frå katedralskulen i Trondheim. Ferda gjekk så vidare til hovudstaden, der han vart cand. jur. i 1824. Frå 1825 var han tilsett i finansdepartementet, byråsjef frå 1828. I 1833 vart han utnemnd til amtmann i Finnmark. Elles var han mellom anna medlem av ein kongeleg kommisjon om nordlandshandelen, eit arbeid som førte fram til lov (1839). År 1842 la han ut på reise over Stockholm og Finland til St. Petersburg og Arkhangelsk, der han hadde samtalar med den russiske regjeringa om grensetraktaten av 1751. Samtalane førte ikkje fram til endringar i traktaten.

Buck representerte Finnmark på Stortinget i 1839. Han var då medlem av Lagtinget, traktatkomiteen og komiteen om stempelpapir.

Han døydde ved Molde, under ei vitjing hos svigerfaren Hilmar Meincke Krohg.

Kjelder 
 Lindstøl, Tallak:Stortinget og Statsraadet 1814-1914. Kristiania, 1914
 

Norske amtmenn
Fylkesmenn i Finnmark
Stortingsrepresentantar 1839-1841
Stortingsrepresentantar for Finnmark
Nordstjerneordenen
Folk frå Molde
Folk frå Trondheim
Tambon

Tambon er lokale administrative område i Thailand. Dei er underdistrikt av amphoe, og dermed det tredje nivået under staten i forvaltningshierarkiet. Tambon er igjen delte inn i landsbyar, eller muban.

Tambon kan minna om kommunar i utstrekning og storleik, men Thailand sine kommunar og byar vert kalla thesaban og har i mindre grad ei administrativ rolla.

Tambona har lang historie som forvaltningsområde. Frå gamalt av var det meininga at eit tambon skulle innehalda tusen arbeidsføre menn. Det er såleis ei inndeling etter folketal, og ikkje etter areal. Det vil seia at større byar er delte inn i fleire tambon, medan meir rurale strøk vil ha tambon som er større i utstrekning.

Kjelder 
 Engelsk Wikipedia, særleg artikkelen Tambon

Administrative einingar i Thailand
Administrative einingar på tredje forvaltingsnivå
Christian Kastrup

Christian Ulrik Kastrup () var ein norsk offiser, embetsmann og stortingsmann.

Kastrup vart fødd i Stavanger, der faren hans var fut. Sjølv vart han 1808 fenrik i 1. trondhjemske infanteriregiment. Same året tok han juridisk eksamen i morsmålet. I 1811 tok han avskjed med militærtenesta. Han vart då regimentkvartermeister og auditør på Vardøhus festning. To år etter, 1813, vart han også tollkontrollør i Vardø. År 1814 tok han avskjed med desse embeta. Han vart i 1817 utnemnd til fut i Nordhordland og Voss. 1828-29 var Kastrup amtmann i Finnmark, deretter 1829-33 i Stavanger amt. Lengste tida som amtmann var han i Nordre Bergenhus, 1833-44.

Kastrup representerte Søndre Bergenhus amt på Stortinget i 1821, 1822 og 1824. I 1821 var han visesekretær i Odelstinget. Han var då medlem av elleve komitear, formann i ein og sekretær i åtte. Formann var han for komiteen om sagbruksprivilegiar. Både i 1822 og 1824 var han visesekretær i Stortinget. Han var i 1824 sekretær i komiteen om veglova og i komiteen om stiftslikninga i Bergens stift.

Kastrup døydde i Inderøy i 1850.

Kjelder

 Lindstøl, Tallak: Stortinget og Statsraadet 1814-1914. Kristiania, 1914
 

Fylkesmenn i Sogn og Fjordane
Stortingsrepresentantar 1821-1823
Stortingsrepresentantar 1824-1826
Stortingsrepresentantar for Hordaland
Norske amtmenn
Folk frå Stavanger
Frederik Hegermann

Frederik Christian Otto Hegermann () var ein norsk offiser og stortingsmann.

Hegermann var fødd i Fredrikshald. Han vart offiser i 1785, og fire år seinare premierløytnant ved 1. trondhjemske infanteriregiment. Etter 1800 steig han i gradane; kaptein 1802, major 1811, oberstløytnant 1815, oberst 1818. I 1825 vart han generaladjutant for hæren, frå 1831 generalmajor og kommandant i Trondheim.

Hegermann deltok på det overordentlege stortinget 1814 som 2. representant frå Trondheim. Han var medlem av protokollkomiteen og komiteen om uavgjorte saker. 10. oktober 1814 var han medlem av deputasjonen som møtte Kristian Fredrik, og seinare av deputasjonen som møtte kronprins Karl Johan.

Perioden 1795-1825 budde Hegermann nokså fast på eigedomen Ranheim i Strinda. Han døydde 1841 på Rikshospitalet i Kristiania. Diderich Hegermann var ein eldre bror.

Utmerkingar 
Hegermann var innehavar av Sverdordenen og Dannebrogordenen.

Kjelder 
 

Norske offiserar
Stortingsrepresentantar 1814
Stortingsrepresentantar for Trondheim og Levanger
Sverdordenen 
Dannebrogordenen
Folk frå Halden
Frederik Glad

Fredrik Glad () var ein norsk gardbrukar, papirfabrikant og stortingsmann frå Christiania.

Glad var son av ein kjøpmann i Christiania. Sjølv vart han student i 1777. To år etter overtok han storgarden Grefsen og Nedre papirmølle i Aker. Eit par år seinare gifta han seg med 15-16 år gamle Johanne Dallas, ei dansarinne ved Det Kongelige Teater i København, men opphavleg frå Hamburg.

Glad var 1. representant frå Akershus amt på Stortinget 1815-16. Han var medlem av fem komitear, mellom andre av komiteen om odelslova og komiteen for land- skog- og bergvesen.

Han styrte interessene sine frå Grefsen livet ut og døydde der i 1840.

Kjelder 
 Lindstøl, Tallak:Stortinget og Statsraadet 1814-1914. Kristiania, 1914
 

Stortingsrepresentantar 1815-1817
Stortingsrepresentantar for Akershus
Norske gardbrukarar
Norske handelsfolk
Politikarar frå Oslo
RS «Ulabrand III»

RS 115 «Ulabrand III» er ei norsk redningsskøyte som vart bygd for Redningsselskapet i 1998. Ho vart bygd ved Kværner Mandal. «Ulabrand III» har både skrog og overbygg i FRP sandwich. Byggesummen var på kr 25 286 700. «Ulabrand III» er ei av tre skøyter i von Koss-klassen Dei to første som vart bygde, RS 110 «Reidar von Koss» og RS 111 «Peter Henry von Koss», hadde skrog av aluminium.

Med ei lengd på 25,25 meter var «Ulabrand III» eit av dei største fartøya i Redningsselskapet sin flåte. I hekken er plassert ei 5 meter lang redningsbåt som han setjast ut under fart. Dei fire hovudmotorane, kvar på 925 hk, gjev «Ulabrand III» ei fart på 25 knop.

«Ulabrand III» vart finansiert av Redningsselskapet. Liksom RS 60 «Ulabrand II», fekk ho namn etter losen Anders Jacob Johansøn (1815-81) frå Ula. Han vart kalla Ulabrand.

Kjelder 
 Bjørn Foss: Fra seil til vannjet. Historien om redningsskøytene Norsk Maritimt Forlag 2002

Ulabrand III
Skip frå 1998
BankID

BankID er ein personleg elektronisk legitimasjon, som er utvikla for å auke tryggleiken ved identifisering og signering på Internett. Det er bankane i Noreg som tilbyr denne tenesta.

Løysinga
BankID er ei PKI-løysing utvikla av BankID Samarbeidet som er eit samarbeid mellom Finansnæringens Hovedorganisasjon og Sparebankforeningen. Løysinga har støtte for både autentisering og signering.

Løysinga er godkjent som kvalifisert signatur av Post- og  teletilsynet, på lik linje med BuyPass.

Løysinga er sett saman av ein sentral infrastruktur drifta av BBS og fleire klientversjonar i forskjellige former. Ein «softlokal», ein «nettsentrisk/banklagra» og ein mobil versjon.

Softlokal-versjonen vart aldri rulla ut til kundar, og var basert på at sertifikatet skulle ligge ute på den enkelte brukaren si datamaskin.
Banklagra versjon er den som i dag er mest utbreidd. 
BankID på mobil vart teken i bruk av Skandiabanken for kundar med Sim-kort frå Telenor i 2009 og er no tilgjengeleg hos alle dei større teleoperatørane.

I Sverige
I Sverige har dei ei liknande teneste som heiter BankID, men denne må ikkje forbytast med den norske, då det ikkje er den same.

Kritikk
Professor i IT-tryggleik ved Universitetet i Bergen Kjell Jørgen Hole har saman med nokre doktorgradsstudentar påvist at det var mogeleg å stele identitetar i denne løysinga i 2007. Frå advokathald er det hevda at signaturløysinga vil halde juridisk, sjølv med dei tekniske manglane som er påviste.

Det finst alternativ til BankID-systemet: OpenID er eit skalerande og plattformuavhengig alternativ, og vil dermed vere langt rimelegare å implementere enn BankID. I følgje svenske tryggleiksekspertar er OpenID like sikkert som svensk BankID, utan at dette er veldig relevant for den norske løysninga.

Referansar

Bakgrunnsstoff 
 BankID - Offisiell side
 EFN mener BankID gir dårlig sikkerhet 
 Post & Teletilsynet side om Elektronisk signatur
 Offisiell side for BankID i Sverige
 OpenID.net

Norsk næringsliv
Elektronisk identifikasjon
Ulrik Barth

Ulrik Frederik Jonstrup Barth () var ein norsk embetsmann og stortingsmann.

Barth var fødd i Hjelmeland, far hans var sorenskrivar. Sjølv tok han norsk juridisk eksamen i 1805. Deretter var han fullmektig hos sorenskrivaren i Hardanger, fyrst, og sidan i Lyngdal. 1808-10 var han fungerande sorenskrivar i Lyngdal. 1811 var han prøveprokurator, frå 1813 overrettsprokurator i Akershus og Kristiansand. I 1819 vart han fut i Lister. Han var så i ei årrekke, 1831-55, sorenskrivar i Moss.

I 1824 representerte Barth Lister og Mandals amt på Stortinget. Han var sekretær i Odelstinget, og i komiteen om jordbruk og fedrift. Også medlem av komiteen om adelsrettar.

Barth døydde på Jeløya ved Moss i 1865.

Kjelder 
 Lindstøl, Tallak:Stortinget og Statsraadet 1814-1914. Kristiania, 1914
 

Stortingsrepresentantar 1824-1826
Stortingsrepresentantar for Vest-Agder
Norske sorenskrivarar
Folk frå Hjelmeland
Just Johan Bing

Just Johan Bing () var ein norsk embetsmann og stortingsmann frå Østfold.

Bing var fødd i Fredrikstad, far hans var offiser. Han gjekk sjølv offisersvegen, vart offiser i 1809. Seks år seinare tok han som premierløytnant avskjed med det militære. År 1822 tok han norsk juridisk eksamen, frå 1827 var han underrettsprokurator i Østfold. Han vart byfut i Fredrikstad i 1831. I 1839 vart Bing sorenskrivar i Tune, eit embete han hadde til han i 1853 flytta til tilsvarande embete i Rakkestad.

Bing var varamann til Stortinget ved tre påfylgjande stortingsval, før han kom inn på Stortinget frå Fredrikstad i 1836. Han møtte også på det overordentlege storting 1836-37 og stortinget 1839. Under alle tre tingsamlingane var han sekretær i Odelstinget og visesekretær i Stortinget. På ny på Stortinget i 1845 og i 1848, då vald for Fredrikstad og Sarpsborg. Han var i 1845 sekretær i Stortinget og i kyrkjekomite nr 1. I 1848 var han medlem av kyrkjekomite nr 2.

Bing døydde i Eidsberg i 1877.

Kjelder 
 Lindstøl, Tallak:Stortinget og Statsraadet 1814-1914. Kristiania, 1914
 

Stortingsrepresentantar 1836-1838
Stortingsrepresentantar 1839-1841
Stortingsrepresentantar 1845-1847
Stortingsrepresentantar 1848-1850
Stortingsrepresentantar for Fredrikstad 
Stortingsrepresentantar for Fredrikstad og Sarpsborg
Norske sorenskrivarar
Folk frå Fredrikstad